ET Euroopa Liidu Teataja C 194/4

Euroopa Kohtu (kolmas koda) 10. mai 2012. aasta otsus (Tribunal administratif de Montreuil — Prantsusmaa eelotsusetaotlused) — Santander Asset Management SGIIC SA, tegutsedes FIM Santander Top 25 Euro Fi nimel (kohtuasi C-338/11) versus Directeur des résidents à l’étranger et des services généraux ja Santander Asset Management SGIIC SA, tegutsedes Cartera Mobiliaria SA SICAV nimel (kohtuasi C-339/11), Kapitalanlagegesellschaft mbH, tegutsedes Alltri Inka nimel (kohtuasi C-340/11), Allianz Global Investors Kapitalanlagegesellschaft mbH, tegutsedes DBI-Fonds APT no737 nimel (kohtuasi C-341/11), SICAV KBC Select Immo (C-342/11), SGSS Deutschland Kapitalanlagegesellschaft mbH (kohtuasi C-343/11), International Values Series of the DFA Investment Trust Co. (kohtuasi C-344/11), Continental Small Co. Series of the DFA Investment Trust Co. (kohtuasi C-345/11), SICAV GA Fund B (kohtuasi C-346/11), Generali Investments Deutschland Kapitalanlagegesellschaft mbH, tegutsedes AMB Generali Aktien Euroland nimel (kohtuasi C-347/11) versus Ministre du Budget, des Comptes publics, de la Fonction publique et de la Réforme de l’État

(Liidetud kohtuasjad C-338/11–C-347/11) (1)

(ELTL artiklid 63 ja 65 - Vabalt võõrandatavatesse väärtpaberitesse ühiseks investeeringuks loodud ettevõtjad (eurofondid) - Mitteresidendist eurofondidele jaotatud dividendide, millele kohaldatakse kinnipeetavat maksu, ja residendist eurofondidele jaotatud dividendide, millele niisugust maksu ei kohaldata, erinev kohtlemine - Vajadus võtta arvesse osakute omanike olukorda, et hinnata siseriikliku meetme kooskõla kapitali vaba liikumisega - Puudumine)

2012/C 194/06

Kohtumenetluse keel: prantsuse

Eelotsusetaotluse esitanud kohus

Tribunal administratif de Montreuil

Põhikohtuasja pooled

Hagejad: Santander Asset Management SGIIC SA, tegutsedes Cartera Mobiliaria SA SICAV nimel (kohtuasi C-339/11), Kapitalanlagegesellschaft mbH, tegutsedes Alltri Inka nimel (kohtuasi C-340/11), Allianz Global Investors Kapitalanlagegesellschaft mbH, tegutsedes DBI-Fonds APT no737 nimel (kohtuasi C-341/11), SICAV KBC Select Immo (C-342/11), SGSS Deutschland Kapitalanlagegesellschaft mbH (kohtuasi C-343/11), International Values Series of the DFA Investment Trust Co. (kohtuasi C-344/11), Continental Small Co. Series of the DFA Investment Trust Co. (kohtuasi C-345/11), SICAV GA Fund B (kohtuasi C-346/11), Generali Investments Deutschland Kapitalanlagegesellschaft mbH, tegutsedes AMB Generali Aktien Euroland nimel (kohtuasi C-347/11)

Kostjad: Directeur des résidents à l’étranger et des services généraux, Ministre du Budget, des Comptes publics, de la Fonction publique et de la Réforme de l’État

Ese

Eelotsusetaotlus — Tribunal administratif de Montreuil — ELTL artiklite 63 ja 65 tõlgendamine — Mitteresidendist vabalt võõrandatavatesse väärtpaberitesse ühiseks investeeringuks loodud ettevõtjate (eurofondid), kelle tulult peetakse maks kinni, erinev maksualane kohtlemine võrreldes residendist eurofondidega, kelle puhul maksu kinni ei peeta — Kapitali vaba liikumise piirang — Vajadus võtta arvesse ka osakute omanike olukorda selleks, et hinnata, kas kinnipeetav maks on selle põhimõttega kooskõlas,

Resolutsioon

ELTL artikleid 63 ja 65 tuleb tõlgendada nii, et nendega on vastuolus niisugused liikmesriigi õigusnormid, milles nähakse kinnipeetava maksu kujul ette maks siseriiklikele dividendidele, kui neid jaotatakse teise liikmesriigi residendist vabalt võõrandatavatesse väärtpaberitesse ühiseks investeeringuks loodud ettevõtjale, samas kui niisugused dividendid on maksust vabastatud nende jaotamise korral esimese liikmesriigi residendist vabalt võõrandatavatesse väärtpaberitesse ühiseks investeeringuks loodud ettevõtjale.

(1) ELT C 269, 10.9.2011.